Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2400

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 4-16 kredit a hatékony kommunikáció vizuális stúdiumainak analízise, kutatása, tervezése a tervezőgrafika tükrében, jogi ismeretek, gazdasági-menedzsment és társadalomtudományi ismeretek. 8.2. A szakmai törzsanyag kötelező ismeretkörei: 16-30 kredit projekt alapú nyomtatott és interaktív kommunikációtervezési és kutatási ismeretek, a hatékony üzenet a tipográfia tükrében, a designkultúra tárgyai (művészet- és designtörténet, művészet- és designfilozófia), vizuális kommunikáció és médiaismeretek, társadalom- és gazdaságtudományi ismeretek. 8.3. A szakmai törzsanyag kötelezően választható ismeretkörei: 74-100 kredit differenciált szakmai ismeretek: 54-80 kredit az olvasási szokások és a könyvkultúra kutatása, könyvtervezés, folyóirat-tervezés, az alkalmazott illusztráció, fotográfia szerepének kutatása és tervezése a tervezőgrafikában, marketing alapú reklámkommunikáció kutatása és tervezése, a hatékony tipográfia a térben kutatása és tervezése, arculat és információrendszer tervezése és kutatása, interaktív könyv és folyóirat, interaktív szakillusztráció, interfész-tervezés, webdesign, televízió arculat, interaktív prezentáció, interaktív információs rendszer, integrált tervezés, kiadói ismeretek, vizuális ergonómia, hangeffektek a kommunikációban, mozgóképkultúra, fotográfiai stúdió ismeretek, programozói alapismeretek, vizuális antropológia, művészetés designtörténet, művészetés designpszichológia, művészet- és designszociológia, designszemiotika; diplomamunka: 20 kredit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes